CELEX: C2006/131/32
Language: sl
Date: 2006-06-03 00:00:00
Title: Zadeva C-441/04: Sodba Sodišča (tretji senat) z dne  23. februarja 2006  (predlog za sprejetje predhodne odločbe Landesgericht Klagenfurt) — A-Punkt Schmuckhandels GmbH proti Claudii Schmidt (Prosti pretok blaga — Člena 28 ES in 30 ES — Ukrepi z enakim učinkom — Prodaja od vrat do vrat — Prodaja srebrnega nakita — Prepoved)

3.6.2006   
            
            
               SL
            
            
               Uradni list Evropske unije
            
            
               C 131/18
            
         Sodba Sodišča (tretji senat) z dne 23. februarja 2006 (predlog za sprejetje predhodne odločbe Landesgericht Klagenfurt) — A-Punkt Schmuckhandels GmbH proti Claudii Schmidt
   (Zadeva C-441/04) (1)
   
   (Prosti pretok blaga - Člena 28 ES in 30 ES - Ukrepi z enakim učinkom - Prodaja od vrat do vrat - Prodaja srebrnega nakita - Prepoved)
   (2006/C 131/32)
   Jezik postopka: nemščina
   Predložitveno sodišče
   Landesgericht Klagenfurt
   Stranki v postopku v glavni stvari
   
      Tožeča stranka: A-Punkt Schmuckhandels GmbH
   
      Tožena stranka: Claudia Schmidt
   Predmet
   Predlog za sprejetje predhodne odločbe — Landesgericht Klagenfurt — Razlaga členov 28 in 30 ES — Nacionalna zakonodaja, ki prepoveduje prodajo nakita iz srebra, zlata in platine od vrat do vrat
   Izrek
   Člen 28 ES ne nasprotuje nacionalni določbi, s katero država članica na svojem ozemlju prepoveduje prodajo in zbiranje naročil za srebrni nakit od vrat do vrat, kadar se takšna določba nanaša na vse zadevne subjekte in pod pogojem, da pravno in dejansko enako prizadene trženje nacionalnih proizvodov in proizvodov iz drugih držav članic. Glede na okoliščine postopka v glavni stvari mora predložitveno sodišče preveriti, ali uporaba nacionalne določbe proizvodom iz drugih držav članic ovira dostop do trga oziroma jim ga ovira bolj kot nacionalnim proizvodom, in če je tako, mora tudi preveriti, ali je zadevni ukrep utemeljen s ciljem, ki je v splošnem interesu, v smislu, kot ga daje temu pojmu sodna praksa Sodišča, ali z enim od ciljev iz člena 30 ES, in ali je omenjeni ukrep sorazmeren s tem ciljem.
   
      (1)  UL C 314, 18.12.2004.